Петрыкаў знакаміты і тым, што сюды, яшчэ за 15 год да казацка-сялянскай вайны ў Расіі, у складзе данскога корпуса прыкаціў малады Емельян Пугачоў. Карны атрад гнаў з берагоў Веткі раскольнікаў-старавераў, а потым — вяртаў уцекачоў у Петрыкаў. Толькі ўявіце: ляснымі сцежкамі гэтых мясцін праязджаў зачыншчык самага страшэннага бунту адной з найбуйнейшых імперый свету! Вось і “пабеглі” “нітачкі” ад палескага гарадка ў Пецярбург, на Дон і Урал, на Волгу.